**ישראל בידור** היא חברה המפרסמת תכנים בנושאי בידור ורכילות ברשתות החברתיות. בבעלות החברה, העמודים ישראל בידור, PUSH‏, ישראל בידור גיימינג, ישראל בישול וישראל ביזנס. לחברה ישנם ערוצי אינסטגרם, טיקטוק ויוטיוב בעלי מאות אלפי עוקבים.

היסטוריה
--------

עמוד האינסטגרם של "ישראל בידור" נוצר ב-15 באוגוסט 2013.

בשנת 2019 הקים דוד סער את חברת "ישראל בידור", ובינואר אותה שנה הושק אתר החברה. עם השקת האתר הוקם ערוץ היוטיוב של החברה, שבו שודרה מהדורה דו שבועית עד ינואר 2020.

בדצמבר 2021, הוסיפה החברה את עמוד "דיווחים בזמן אמת" לקבוצת המדיה שלה ומיתגה אותו מחדש תחת השם "Push".

בריאיון לעיתון "הארץ", המייסד דוד סער ציין שהמודל העסקי של העמוד בנוי על תוכן שיווקי.

משרדי החברה ממוקמים בגליל ים ובהם כ-40 עובדים.

טקס נבחרי השנה
--------------

החל מדצמבר 2019 מקיימת ישראל בידור בכל שנה את "טקס נבחרי ישראל", אשר בוחר את "נבחרי השנה" בתחומי הבידור והתרבות במגוון קטגוריות כגון "יוטיובר השנה", "זמר השנה" ו"פוליטיקאי השנה". העוקבים נדרשים לבחור את המועמד המועדף עליהם בכל קטגוריה ובסופו נדרשים למלא מספר פרטים אישיים כגון שם מלא, מספר טלפון, כתובת אימייל, מגדר, עיר מגורים, שנת לידה ומצב משפחתי. העובדה שמאגר המידע המצטבר שייך לחברת המידע "ברנד ניו קומרס" אשר איננה חושפת את סוג השימוש במידע שצברה גרר ביקורת תקשורתית והיו שקראו לצעירים שלא לשתף פעולה בדבר.

ביקורת
------

בנוסף לביקורת אשר הושמעה לגבי מאגר המידע שנאסף בתהליך ההצבעה לנבחרי השנה, הושמעה ביקורת נרחבת במספר כלי תקשורת על הנטייה של עמודי הקבוצה לטובת מחנה הימין הפוליטי בישראל.

במהלך כהונתה של ממשלת בנט-לפיד, נטען כי העמוד מסקר באופן מוטה את פעילות הממשלה ואף מתעלם ממנה, ובמקביל מרבה להעלות תכנים חיוביים הקשורים לראש האופוזיציה בנימין נתניהו ומשפחתו.

במבצע שומר החומות ובמלחמת חרבות ברזל, הושמעה ביקורת כלפי העמוד בעקבות פרסומים לאומניים, בין השאר נגד דעות המזוהות עם השמאל הפוליטי בישראל.

העמוד נוהג לבקר מפורסמים המשמיעים ביקורת נגד ישראל, לרוב בתוספת קריאה לפעולה. בין המקרים הבולטים: השחקנית מיה לנדסמן, השחקנית נטלי פורטמן והזמרת הבריטית דואה ליפה.

בתגובה לטענות, מייסד העמוד דוד סעד הצהיר כי: "הגוף עצמו לא קשור לפוליטיקה, אין אצלנו ימין, שמאל או מרכז".

בסוף שנת 2022 נשמעו ביקורות רבות על ידי מאמני כושר על כך שהעמוד מפיץ מחקרים מזויפים, ביניהם- מחקר הטוען כי 10 דקות צחוק שורפות 50 קלוריות. לאחר פרסומו, בוקר על ידי צמד מאמני הכושר ומשתתפי העבר בתוכנית נינג'ה ישראל, אורן ותומר לוי חשפו כי מדובר בעיוות של מחקר הטוען כי 10-15 דקות צחוק מסוגלות להעלות את ההוצאה הקלורית ב2 עד 10 קלוריות.

לעיתים, מפרסם העמוד חדשות קולנוע מומצאות, ביניהן- כתבה אודות הזמר הישראלי שחר סאול, אשר השתתף בהשקת הסרט "הפנתר השחור: ואקאנדה לנצח" מבית אולפני מארוול. לאחר פרסום ידיעה זו, עמודי מעריצים ישראליים של מארוול טענו כי הכתבה שקרית, כיוון שסאול לא הוזמן כלל להשקה. מספר שעות לאחר פרסום הכתבה, בוקר העמוד על ידי Marvel4U, אתר חדשות מארוול ישראלי שטען כי זו לא הפעם הראשונה שישראל בידור פירסמו חדשות כזב בנושא אולפני מארוול.

ביקורת נוספת הושמעה בהארץ על כך שהעמוד פועל בעקיפין להלבנת מעשיו לכאורה של הזמר אייל גולן בפרשת משחקי חברה.

בעקבות מלחמת חרבות ברזל, החל העמוד לפרסם חדשות כזב בנושא המלחמה, ביניהן- כתבה שקרית הטוענת כי השחקנית מאיסה עבד אלהאדי שוחררה ממעצרה (אליו נכנסה בעקבות תמיכה בארגון הטרור חמאס ופיגועי ה7 באוקטובר) על ידי ערפאת טאהא, שופט בית המשפט המחוזי בנצרת. בפועל, אלהאדי הועברה מבית המעצר בו שהתה, למעצר בית. לאחר פרסום ידיעה זו, בוקר העמוד ע"י יוצר התוכן דני בולר, שביקש מהעמוד להפסיק ללבות שנאה בקרב עוקביו. כמה דקות לאחר מכן נמחקה הכתבה.

קישורים חיצוניים
----------------

* ישראל בידור, ברשת החברתית פייסבוק
* ישראל בידור, ביישום טלגרם
* ישראל בידור, ברשת החברתית אינסטגרם
* ישראל בידור, ברשת החברתית טיקטוק
* ישראל בידור, סרטונים בערוץ היוטיוב
* רעות ברזילי, ‏הצעיר הדתי שיצא מהארון וכבש את הביצה של עולם הבידור, באתר ‏מאקו‏, 10 באוגוסט 2019
* אתר למנויים בלבד רתם איזק, כיצד הפך דוד סער לאימפריית הרכילות הכי חזקה בסביבה?, באתר הארץ, 10 ביוני 2020
* אסף אופיר, מישיבה - לאימפריית אינסטגרם: הצעיר שהקים את "ישראל בידור", באתר חדשות 13, 30 בינואר 2021

ביאורים
-------

1. ↑  ראו #טקס נבחרי השנה

הערות שוליים
------------

1. ↑  אשר לו 1.2 מיליון עוקבים
2. ↑  הצעיר מאחורי עמוד ״ישראל בידור״ נחשף, באתר ‏מאקו‏, 19 בינואר 2019
3. 1 2  אתר למנויים בלבד רתם איזק, כיצד הפך דוד סער לאימפריית הרכילות הכי חזקה בסביבה?, באתר הארץ, 10 ביוני 2020
4. ↑   ישראל בידור נבחרי השנה 2022 - כל האמת, סרטון בערוץ "Daniel Amram", באתר יוטיוב (אורך: 02:32)
5. ↑  דניאל עמרם, נבחרי השנה ישראל בידור - כל האמת על הפעילות הזאת, באתר טיקטוק, ‏9 בספטמבר 2022
6. ↑  ישראל בידור הובילו לסערה ברשת: מה עומד מאחורי נבחרי השנה?, באתר אייס, 11 בספטמבר 2022
7. ↑  Daniel Amram ב, באתר TikTok
8. ↑  ישראל בידור תחת מתקפה: "מפטרים בלי סיבה והתראה", באתר אייס, 30 בספטמבר 2022
9. ↑  צליל הופמן, ‏גוללת ומוצאת ומתבריינת מושלם, באתר ‏מאקו‏, 31 במאי 2020
10. ↑  *הלם הלם הלם: נתניהו הוא פוליטיקאי השנה? | אהרון גבע מתפלא: איך מכל הפוליטיקאים, דווקא בנימין נתניהו נבחר לפוליטיקאי השנה של "ישראל בידור"? | By מהצד השני עם גיא זהר | Facebook*, נבדק ב-2023-11-15
11. ↑  ספי קרופסקי, בידור, עלק: אג'נדה לאומנית וקיצונית במסווה של חדשות בידור, באתר בידור, עלק: אג'נדה לאומנית וקיצונית במסווה של חדשות בידור - טיים אאוט, ‏2021-07-08
12. ↑  איתמר רונאל, ‏רדיפת השמאלנים הגיעה גם לעמודי הבידור, באתר ‏מאקו‏, 18 במאי 2021
13. ↑  adi oz, ישראל בידור: זאת לא פטריוטיות, זאת מסחטת לייקים מסוכנת, באתר ישראל בידור: זאת לא פטריוטיות, זאת מסחטת לייקים מסוכנת | מגזין את, ‏2021-05-19
14. ↑  Instagram, www.instagram.com
15. ↑  Instagram, www.instagram.com
16. ↑  Instagram, www.instagram.com
17. ↑  *לאכול בעמידה מזיק לבריאות. (האמת).*, נבדק ב-2023-12-01
18. ↑  אתר למנויים בלבד הדר חזן, השאלה "האם היית יוצאת עם אייל גולן" היא כל מה שבעייתי ביחס לנערות בישראל, באתר הארץ, 14 בדצמבר 2022
19. ↑  הדר חזן ואיתמר קציר מהארץ, שמתם לב?, באתר טיקטוק, ‏21 בדצמבר 2022
20. ↑  Instagram, www.instagram.com

| דגל ישראלדגל ישראל אתרי חדשות בישראל |
| --- |
| אקטואליה | דבר העובדים בארץ ישראל • הארץ • המקום הכי חם בגיהנום • וואלה! • זמן ישראל • חדשות 0404 • חדשות 13 • ישראל היום • ynet • כאן חדשות • מאקו • מגפון ניוז • מידה • מעריב אונליין • News1 מחלקה ראשונה • N12 • עכשיו 14 • רוטר.נט • שיחה מקומית • שקוף |
| המגזר הדתי והחרדי | בחדרי חרדים • המחדש • הקול היהודי • חרדים10 • כיכר השבת • כיפה • סרוגים • ערוץ 7 • JDN |
| המגזר הערבי | א-סנארה • אל-ערב • פאנט • בוקרא תקשורת |
| בידור ופנאי | חורים ברשת • ישראל בידור • פנאי פלוס • Xnet |
| מדע וטכנולוגיה | הידען • מזבלה • Geektime • HWzone |
| שונות | ביזפורטל • תיק דבקה • WDG • ONE • GoGay |